**Obrazloženje Financijskog plana Hrvatskog zavoda za hitnu medicinu za 2023.godinu i projekcije za 2024. i 2025. godinu – POSEBNI DIO**

## 44573 Hrvatski zavod za hitnu medicinu

Hrvatski zavod za hitnu medicinu je zdravstvena ustanova za obavljanje djelatnosti hitne medicine i telemedicine. Uz navedene djelatnosti izrađuje, provodi i analizira različite standarde, registre, protokole rada i algoritme postupanja u djelatnosti hitne medicine te planira i provodi aktivnosti u cilju uspostave informatizacije sustava hitne medicine. Također Hrvatski zavod za hitnu medicinu provodi, sudjeluje i nadzire edukacijske programe cjeloživotnog obrazovanja, usavršavanja zdravstvenih radnika i edukacije stanovništva iz svog područja rada. U obavljanju redovne djelatnosti Hrvatski zavod za hitnu medicinu uspješno surađuje s drugim državnim i javnim službama te vrši koordinaciju, stručno usmjeravanje i nadzor rada Županijskih zavoda za hitnu medicinu, surađuje s obrazovnim ustanovama i visokim učilištima te drugim institucijama radi unaprjeđenja djelatnosti hitne medicine, prati i provodi stručna i znanstvena istraživanja iz hitne medicine, prikuplja podatke i vodi registre iz područja hitne medicine, utvrđuje standarde za organizaciju rada hitne medicinske službe u izvanrednim prilikama, velikim nesrećama i katastrofama. Djelatnost telemedicine se temelji na organizaciji i uvođenju telemedicinskih usluga (primjena informatičkih i telekomunikacijskih tehnologija u razmjeni podataka na daljinu) u zdravstveni sustav putem mreže telemedicinskih centara u Republici Hrvatskoj.

|  |  |  |  |  |  |  |
| --- | --- | --- | --- | --- | --- | --- |
| EUR/HRK | Izvršenje 2021. (eur) | Plan 2022. (eur) | Plan 2023. (eur) | Plan 2024. (eur) | Plan 2025. (eur) | Indeks 2023/2022 |
| 44573 | 1.774.004  | 2.355.448 | 3.440.966 | 1.527.639 | 1.529.630 | 146,1 |

### 3601 ZAŠTITA, OČUVANJE I UNAPREĐENJE ZDRAVLJA

|  |  |  |  |  |  |  |
| --- | --- | --- | --- | --- | --- | --- |
| EUR/HRK | Izvršenje 2021. (eur) | Plan 2022. (eur) | Plan 2023. (eur) | Plan 2024. (eur) | Plan 2025. (eur) | Indeks 2023/2022 |
| 3601 | 1.744.004 | 1.886.666 | 1.560.779 | 1.527.639 | 1.529.630 | 82,7 |

Cilj 1. Zaštita, očuvanje i unapređenje zdravlja

#### A886001 HRVATSKI ZAVOD ZA HITNU MEDICINU

Zakonske i druge pravne osnove

Uredba o osnivanju Hrvatskog zavoda za hitnu medicinu Vlade Republike Hrvatske i Zakon o zdravstvenoj zaštiti, članak 138, 139, 140 i 141.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2021. (eur) | Plan 2022. (eur) | Plan 2023. (eur) | Plan 2024. (eur) | Plan 2025. (eur) | Indeks 2023/2022 |
| A886001  | 1.261.734 | 1.481.940 | 1.526.047 | 1.527.639 | 1.529.630 | 103,00 |

Planirana financijska sredstva su namijenjena za financiranje troškova redovnog poslovanja (plaće, naknade troškova zaposlenima, ostali troškovi zaposlenih, rashodi za materijal i energiju, usluge, režijski troškovi, nabava opreme, nabava nematerijalne imovine), vezano za planiranje i praćenje mjera hitne medicine i telemedicine u Republici Hrvatskoj.

Rashodi za zaposlene – odnose se na rashode za plaće za 27 radnika (u 2023. godini očekuje se povratak radnika nakon obnašanja dužnosti u drugoj instituciji), mjesečna plaća prema koeficijentima radnika iznosi 58.508,20 EUR\*12 mjeseci = 702.104 EUR s pripadajućim minulim radom i dodacima. Ostalih 150.109,50 EUR odnosi se na doprinose na plaću, prekovremeni rad prema procjeni, plaću u naravi, isplatu prava radnika prema važećem kolektivnom ugovoru (dar za dijete, naknada za rođenje djeteta, jubilarna nagrada, isplata Regresa i Božićnice, naknada u slučaju bolesti i smrti). Za 2024. planiraju se sredstva u iznosu od 867.344 EUR i za 2025. u iznosu od 869.600 EUR.

Materijalni rashodi – u iznosu od 427.102 EUR u 2023., u iznosu od 425.775 EUR u 2024. i za 2025. u iznosu od 421.129 EUR odnosi se na broj zaposlenih\*prosječan rashod zaposlenih. Od navedenog iznosa za energiju odnosno električnu energiju, plin i motorno gorivo u 2023.godini odnosi se iznos od 72.998 EUR, a ostale dvije godine 69.016 EUR, rashod za zakupnine i najamnine iznosi 132.590 EUR u sve tri godine (najam poslovnog prostora 9.264 EUR\*12 mjeseci kao najznačajniji trošak), rashod za komunalne usluge 8.627 EUR u sve tri godine, rashod za intelektualne usluge iznosi 20.572 EUR u 2023., a u 2024. i 2025.g. iznos do 18.581 EUR (savjetodavne usluge i ugovor o djelu), rashod za računalne usluge 29.863 EUR u 2023.godini, a ostale dvije u iznosu 30.526 EUR (broj licenci odnosno rashod mjesečnog održavanja\*12 mjeseci) te rashod čišćenja poslovnog prostora iznosi 14.732 EUR u sve tri godine, naknada za članove Upravnog vijeća za sve tri godine 10.883 EUR za sve tri godine (bruto naknada\*12 mjeseci).

Tekuće donacije u novcu u iznosu 25.217 EUR u 2025.g. odnosi se na organizaciju i provođenje tečaja zbrinjavanja velikih nesreća za 60 sudionika.

Rashodi za nabavu dugogodišnjih licenci u 2023. godini iznosi 27.872 EUR (nabava 17 licenci za beskontaktno povezivanje s dionicima).

Rashodi za nabavu opreme za uspostavu telemedicinskih centara: računala i računalna oprema 124.229 EUR (broj računala, printera, mikro računala\* tržišna cijena) u 2023. godini, 110.956 EUR u 2024. i 116.796 EUR u 2025. godini i oprema za videokonferenciju i komunikacijska oprema (ruteri, preklopnici) 33.181 EUR u 2023. (broj opreme\*tržišna cijena), 46.453 EUR u 2024. i 26.545 EUR u 2025., te rashod službenih putovanja potrebnih za instaliranje i edukaciju vezano uz uspostavu telemedicinskog centra cca 9.291 EUR (prema procjeni) u sve tri godine. Putem telemedicinskih centara pružaju se telemedicinske usluge (rashod se odnosi na radnike HZHM koji sudjeluju u održavanju sustava i informatičkoj potpori prema potrebi korisnika) te usavršavanje zdravstvenih radnika putem e-usavršavanja (rashod ugovor o djelu za predavače 664 EUR\*12 mjeseci).

Rashodi potrebni za provođenje programa provođenja javno dostupne rane defibrilacije odnose se na rashode službenih putovanja tijekom godine za odlazak u druge gradove u RH i provođenje tečaja cca 2.655 EUR (prema prošlogodišnjim tendencijama) u sve tri godine, rashod za vanjske suradnike cca 2.655 EUR (prema prošlogodišnjim tendencijama) u sve tri godine, rashod za nabavu defibrilatora 12.609 EUR (5 kom\*2.522 EUR procijenjena tržišna vrijednost) u 2023. i 27.872 EUR u 2024. Rashod za nabavu modela za vježbanje kliničkih vještina u iznosu 27.208 EUR u 2023., 31.854 EUR u 2024. i 52.956 EUR u 2025.g. te nabavku ostale medicinske opreme (aspiratori, udlage, daska za imobilizaciju) u iznosu 7.565 EUR u 2023.g.

#### T886002 OPERATIVNI PROGRAM UČINKOVITI LJUDSKI POTENCIJALI

Zakonske i druge pravne osnove

Ugovor o dodjeli bespovratnih sredstava za operaciju koja se financira iz Europskog socijalnog fonda u financijskom razdoblju 2014. – 2020. broj UP.02.2.1.03.0001 i Ugovor o dodjeli bespovratnih sredstava za operaciju koja se financira iz Europskog socijalnog fonda u financijskom razdoblju 2014. – 2020. broj UP.02.2.1.07.001.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2021. (eur) | Plan 2022. (eur) | Plan 2023. (eur) | Plan 2024. (eur) | Plan 2025. (eur) | Indeks 2023/2022 |
| T886002  | 512.270 | 404.726 | 34.732 | 0 | 0 | 8,6 |

1. Projekt „Kontinuirano stručno osposobljavanje radnika u djelatnosti hitne medicine“ predviđen je u sklopu Operativnog programa Učinkoviti ljudski potencijali 2014.-2020., specifičnog cilja 9.iv.1 „Održivo poboljšanje pristupa zdravstvenoj skrbi u nerazvijenim područjima i za ranjive skupine te promocija zdravlja“. Cilj projekta je provesti detaljniju analizu sadržaja u postojećim edukacijskim programima, definirati nove sadržaje, revidirati dosadašnje sadržaje i uskladiti ih s najnovijim smjernicama, izraditi edukacijske materijale sukladno novim sadržajima te oblikovati nove edukacijske programe i vježbe te sukladno njima educirati radnike koji rade u djelatnosti hitne medicine. U sklopu provođenja edukacijskih vježbi osposobit će se za cijelo trajanje projekta 1.824 radnika u djelatnosti hitne medicine. Projekt završava u ožujku 2023. godine. U 2023. godini na izvor 12 odnosi se iznos od 3.597 EUR, a na izvor 561 iznos od 20.384 EUR. Projekt završava 14.03.2023.godine.

Materijalni rashodi – u ukupnom iznosu od 23.982 EUR u 2023. godini,a odnosi se na najam kombija za prijevoz opreme na edukacijske vježbe (najam\*broj prijevoza) u iznosu 1.195 EUR i na najam dvorana za održavanje edukacijskih vježbi (najam 3 dvorane po danu za trodnevne vježbe) ukupno 299 EUR u 2023.g. Na trošak ugovora o djelu za instruktore koji provode 2 edukacije (broj instruktora\*bruto naknada=9.662 EUR) i savjetodavnu vanjsku pomoć (398 EUR). Iznos od 11.499 EUR u 2023. godini odnosi se na trošak smještaja i prehrane instruktora i polaznika koji su sudjelovali u osposobljavanju u sklopu 2 edukacije (trošak smještaja i prehrane\*broj polaznika i instruktora). Trošak od 929 EUR odnosi se na završnu konferenciju na kraju projekta.

2. Program eUsavršavanja uspostavit će oblik kontinuirane izobrazbe zdravstvenih djelatnika putem on line predavanja. Opremit će se 21 predavaonica u Županijskim zavodima za hitnu medicine dok bi se za Hrvatski zavod za hitnu medicinu kao centralnu lokaciju za provođenje eUsavršavanja nabavili serveri te diskovni sustav. Cilj ovog projekta stoga je telemedicinski povezati 21 županijski zavod za hitnu medicinu s Hrvatskim zavodom za hitnu medicinu kako bi se osigurali preduvjeti za provođenje eUsavršavanja djelatnika u izvanbolničkoj hitnoj medicinskoj službi kroz tematska predavanja. Tijekom trajanja projekta planira se održati 80 predavanja bodovana od strane zdravstvenih komora s ciljem ostvarivanja bodova za obnavljane licence za rad na radnom mjestu. Projekt završava 06.03.2023. i planirana je edukacija 700 zdravstvrnih djelatnika. U 2023. godini na izvor 12 odnosi se iznos od 1.613 EUR, a na izvor 561 iznos od 9.138 EUR

Materijalni troškovi u iznosu od 10.751 EUR u 2023. odnose se trošak vanjskog suradnika za uslugu savjetovanja u izradi natječajne dokumentacije i javnu nabavu 4.698 EUR, trošak ugovora o djelu za predavače 3.796 EUR, trošak završne konferencije za kraj projekta u iznosu 1.991 EUR.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2023.) | Ciljana vrijednost (2024.) | Ciljana vrijednost (2025.) |
| Broj stručnjaka koji su sudjelovali u osposobljavanju | Broj stručno osposobljenih radnika u djelatnosti hitne medicine (medicinski dispečeri, liječnici, medicinske sestre-medicinski tehničari i vozači u izvanbolničkoj hitnoj medicinskoj službi, radnici koji provode trijažu i radnici u objedinjenim hitnim bolničkim prijemima) | Broj korisnika | 0 | Hrvatski zavod za hitnu medicinu | 30 | 0 | 0 |
| Broj stručno osposobljenih zdravstvenih radnika | Stručno osposobljeni zdravstveni radnici putem mreže telemedicinskih centara (on line predavanja) | Broj korisnika | 0 | Hrvatski zavod za hitnu medicinu | 100 | 0 | 0 |

#### K886003 HRVATSKI ZAVOD ZA HITNU MEDICINU – IZRAVNA KAPITALNA ULAGANJA

Zakonske i druge pravne osnove

Uredba o osnivanju Hrvatskog zavoda za hitnu medicinu Vlade Republike Hrvatske i Zakon o zdravstvenoj zaštiti, članak 138, 139, 140 i 141., Ugovor o dodjeli bespovratnih sredstava za projekte financirane iz NPOO 2021 – 2026 C5.1. R5-12 Telecordis i Ugovor o dodjeli bespovratnih sredstava za projekte financirane iz NPOO 2021 – 2026 C5.1. R5-13 Teletransfuzija.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnostiEUR/HRK | Izvršenje 2021. (eur) | Plan 2022. (eur) | Plan 2023. (eur) | Plan 2024. (eur) | Plan 2025. (eur) | Indeks 2023/2022 |
| K886003  | 0 | 468.782  | 1.880.187 | 0 | 0 | 401,1 |

1.Cilj projekta TeleCordis je postavljanje medicinske i računalne opreme potrebne za obavljanje usluga EKG holtera, holtera tlaka i 12 kanalnog EKG-a u udaljenim i ruralnim područjima koja su nedostatno pokrivena navedenim uslugama, odnosno nemaju na raspolaganju specijalista kardiologije. Nabavljena oprema (komplet po centru) postavlja se u telemedicinske pristupne centre (40 centara i 4 specijalistička centra), programom se spaja s telemedicinskim specijalističkim centrima i putem nje se obavlja usluga telekardiologije. U 2023. g. na projekt Telecordis odnosi se iznos 7.138 EUR.

Rashodi za zaposlene – rashodi za plaće i doprinose djelatnika Hrvatskog zavoda za hitnu medicinu koji sudjeluju u provedbi projekta izračunati su na bazi trajanja projekta i radnog vremena koji 2 djelatnika provode na projektu (izraženo u postocima)\*iznos prosjećne mjesečne plaće u iznosu 3.687 EUR.

Materijalni rashodi u iznosu od 3.451 EUR u 2023.g. odnose se na službena putovanja (postavljanje opreme, trošak dnevnica i smještaja).

2.Projekt Teletransfuzija podržava postojeću digitalnu infrastrukturu procesa liječenja gdje koristi podatke o pacijentu dobivene od eUputnice i eKartona potrebne za početak liječenja u ustanovi sekundarne ili tercijarne zdravstvene zaštite. Kroz projekt će se komunikacijski povezati bolnički transfuzijski centri na teritoriju RH (35 bolničkih transfuzijskih centara) te će istima usluga bila dostupna 24 sata na dan sedam dana u tjednu. Osnovni cilj projekta se ogleda u samoj digitalizaciji zdravstvenog dijagnostičkog procesa kojim se fizički uzorci digitaliziraju i pretvaraju u slikovni oblik. Uzorci spremni za dijagnostički proces su smješteni na centralnom serveru na koji se mogu spojiti svi bolnički transfuzijski centri na teritoriju Republike Hrvatske Nabavljena oprema (komplet po centru) postavlja se u telemedicinske pristupne centre, programom se spaja s telemedicinskim specijalističkim centrima i putem nje se obavlja usluga teletransfuzije. U 2023. g. na projekt Teletransfuzija odnosi se iznos 1.880.187 EUR od čega je izvor 581 1.505.577 EUR, a izvor 11 374.610 EUR.

Početkom 2023. godine potrebno je izvršiti plaćanje nabavljene opreme (teletransfuzijske kutije) u iznosu 1.873.049 EUR, jer će isporuka iste biti realizirana u siječnju 2023.godine obzirom na veliki broj lokacija i nedostatak elektroničkih čipova na tržištu pa isto nije se sve moglo realizirati u prosincu 2022. godine.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2023.) | Ciljana vrijednost (2024.) | Ciljana vrijednost (2025.) |
| Broj uspostavljenih telemedicinskih centara koji pružaju telekardiološke usluge | Broj uspostavljenih telemedicinskih centara koji pružaju telekardiološke usluge | Broj telemedicinskih centara | 0 | Hrvatski zavod za hitnu medicinu | 10 | 0 | 0 |
| Broj uspostavljenih telemedicinskih centara koji pružaju teletransfuzijske usluge | Broj uspostavljenih telemedicinskih centara koji pružaju teletransfuzijske usluge | Broj telemedicinskih centara | 0 | Hrvatski zavod za hitnu medicinu | 10 | 0 | 0 |